pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงเปิดศูนย์อำนวยความสะดวกและปลอดภัยพร้อมดูแลประชาชนเดินทางตลอดช่วงเทศกาลสงกรานต์ 2566
วันอังคารที่ 11 เมษายน 2566
กรมทางหลวงเปิดศูนย์อํานวยความสะดวกและปลอดภัยพร้อมดูแลประชาชนเดินทางตลอดช่วงเทศกาลสงกรานต์ 2566
....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวงได้ดําเนินการตามมาตรการรองรับการเดินทางของประชาชนช่วงเทศกาลสงกรานต์ พ.ศ. 2566 ระหว่างวันที่ 11 - 17 เมษายน 2566 ของกระทรวงคมนาคมและรัฐบาล เพื่อให้ประชาชนได้รับความสะดวกปลอดภัยเป็นพิเศษ โดยได้จัดตั้งศูนย์บัญชาการกรมทางหลวง 1 ศูนย์ที่ส่วนกลาง ถนนศรีอยุธยา และศูนย์อํานวยการสํานักงานทางหลวง 18 ศูนย์ ศูนย์อํานวยความปลอดภัยในพื้นที่แขวงทางหลวงในสังกัดและแขวงทางหลวงพิเศษระหว่างเมืองรวม 106 ศูนย์ เพื่อเป็นการอํานวยความสะดวกและความปลอดภัยรองรับการเดินทางของประชาชนในการเดินทางไปสู่ภูมิภาคต่าง ๆ ในช่วงเทศกาลสงกรานต์ 2566 โดยในศูนย์อํานวยความปลอดภัยเทศกาลสงกรานต์ 2566 ได้จัดเตรียมสิ่งอํานวยความสะดวกสําหรับให้บริการประชาชน อาทิ 1) บอร์ดประชาสัมพันธ์ รณรงค์เรื่องความปลอดภัย 2) แผนที่/แผ่นพับ แนะนําเส้นทาง 3) ชุดปฐมพยาบาล 4) เครื่องดื่ม ผ้าเย็น ฯลฯ 5) อุปกรณ์สื่อสาร (วิทยุ/โทรศัพท์) 6) อุปกรณ์เบื้องต้นป้องกันการแพร่เชื้อไวรัสโควิด - 19 เช่น หน้ากากอนามัย แอลกอฮอล์เจลล้างมือ 7) ห้องน้ําสะอาดบริการประชาชนในพื้นที่หมวดทางหลวงทั่วประเทศ 581 แห่ง รวมทั้ง ได้จัดทําป้ายบอกระยะทางก่อนถึงจุดบริการ 1 กิโลเมตร และ 500 เมตร เพื่ออํานวยความสะดวกแก่ประชาชนด้วย นอกจากนี้ ได้จัดเตรียมรถบริการช่วยเหลือฉุกเฉินจํานวน 515 คัน ประกอบด้วย รถ Mobile Service Car จํานวน 112 คัน รถกระบะ/รถ 6 ล้อ กรมทางหลวง จํานวน 388 คัน และรถกู้ภัยทางหลวงพิเศษระหว่างเมืองจํานวน 515 คัน เพื่อให้บริการกรณีเกิดเหตุฉุกเฉิน เช่น การซ่อมเบื้องต้น แบตเตอรี่หมด น้ํามันหมด เน้นให้บริการต่อประชาชนผู้ใช้ทางในเส้นทางหลัก และครอบคลุมพื้นที่ในความรับผิดชอบของหมวดทางหลวง โดยสามารถแจ้งผ่านได้ที่ศูนย์ประสานงานแขวงทางหลวงและสายด่วนกรมทางหลวง 1586 โทรฟรีทุกเครือข่ายตลอด 24 ชั่วโมง
ทั้งนี้ ได้เน้นย้ําให้สํานักงานทางหลวงและแขวงทางหลวงในพื้นที่เตรียมพร้อมดูแลด้านความปลอดภัยของประชาชนอย่างเต็มที่ พร้อมขอความร่วมมือผู้ใช้ทางขับขี่ด้วยความระมัดระวังปฏิบัติตามกฎจราจร วางแผนการเดินทางล่วงหน้า เตรียมร่างกายให้พร้อม หากประชาชนต้องการสอบถามข้อมูลการเดินทางเพิ่มเติมหรือแจ้งเหตุด่วนเหตุร้ายระหว่างเดินทางสามารถติดต่อได้ที่สายด่วนกรมทางหลวง 1586 สายด่วนมอเตอร์เวย์ 1586 กด 7 (โทรฟรีทุกเครือข่ายตลอด 24 ชั่วโมง) และตํารวจทางหลวง 1193
รัฐบาลไทย-ข่าวทำเนียบรัฐบาล-ออมสิน ปรับขึ้นดอกเบี้ยเงินฝากและเงินกู้ ตามทิศทางดอกเบี้ยนโยบายมีผลตั้งแต่ 10 เมษายน 2566 เป็นต้นไป
วันอังคารที่ 11 เมษายน 2566
11/04/2566
ออมสิน ปรับขึ้นดอกเบี้ยเงินฝากและเงินกู้ ตามทิศทางดอกเบี้ยนโยบายมีผลตั้งแต่ 10 เมษายน 2566 เป็นต้นไป
ธ.ออมสินปรับขึ้นอัตราดอกเบี้ยเงินฝากและเงินกู้ มีผลตั้งแต่วันที่ 10 เมษายน 2566 เป็นต้นไป
นายวิทัย รัตนากร ผู้อํานวยการธนาคารออมสิน เปิดเผยว่า ตามที่คณะกรรมการนโยบายการเงิน (กนง.) มีมติปรับขึ้นอัตราดอกเบี้ยนโยบาย 0.25% ต่อปี จาก 1.50% ต่อปี เป็น 1.75% ต่อปี มีผลวันที่ 29 มีนาคม 2566 ที่ผ่านมา เพื่อให้สอดคล้องกับทิศทางการปรับอัตราดอกเบี้ยนโยบายอย่างต่อเนื่อง ตามแนวโน้มภาวะเศรษฐกิจและเงินเฟ้อ ธนาคารจึงได้ปรับขึ้นอัตราดอกเบี้ยเงินฝากสูงสุด 0.40% ต่อปี เพื่อเป็นการส่งเสริมการออมแก่ลูกค้าบุคคลธรรมดารายย่อย และดูแลผู้ฝากเงินให้ได้รับประโยชน์จากทิศทางดอกเบี้ยขาขึ้น โดยเป็นการปรับดอกเบี้ยเงินฝากประจํา 3 เดือน 6 เดือน 12 เดือน 24 เดือน และ 36 เดือน เพิ่มขึ้น 0.05-0.20% ต่อปี และเงินฝากประจํารายเดือนยกเว้นภาษี ดอกเบี้ยเพิ่มขึ้น 0.40% ต่อปี รวมถึงปรับขึ้นอัตราดอกเบี้ยเงินกู้ทุกประเภทในอัตรา 0.25% ต่อปี ตามทิศทางอัตราดอกเบี้ยของตลาดด้วยเช่นกัน ซึ่งที่ผ่านมาธนาคารได้มีการปรับขึ้นอัตราดอกเบี้ยเงินกู้โดยคํานึงถึงผลกระทบและเพื่อให้ลูกค้ามีระยะเวลาการปรับตัวอย่างค่อยเป็นค่อยไปตามทิศทางปรับขึ้นอัตราดอกเบี้ยนโยบายดังกล่าว
ทั้งนี้ ให้มีผลตั้งแต่วันที่ 10 เมษายน 2566 เป็นต้นไป
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะทำงานโฆษกกระทรวงยุติธรรม เพื่อวางแนวทางการประชาสัมพันธ์ของกระทรวงยุติธรรม ครั้งที่ ๒/๒๕๖๖
วันอังคารที่ 11 เมษายน 2566
11/04/2566
กระทรวงยุติธรรม ประชุมคณะทํางานโฆษกกระทรวงยุติธรรม เพื่อวางแนวทางการประชาสัมพันธ์ของกระทรวงยุติธรรม ครั้งที่ ๒/๒๕๖๖
กระทรวงยุติธรรม ประชุมคณะทํางานโฆษกกระทรวงยุติธรรม เพื่อวางแนวทางการประชาสัมพันธ์ของกระทรวงยุติธรรม ครั้งที่ ๒/๒๕๖๖
ในวันอังคารที่ ๑๑ เมษายน ๒๕๖๖ เวลา ๑๓.๓๐ น. นายวัลลภ นาคบัว รองปลัดกระทรวงยุติธรรม และโฆษกกระทรวงยุติธรรม เป็นประธานการประชุมคณะทํางานโฆษกกระทรวงยุติธรรม ครั้งที่ ๒/๒๕๖๖ โดยมี โฆษกประจําหน่วยงานในสังกัดกระทรวงยุติธรรม ผู้ปฏิบัติหน้าที่ฝ่ายประชาสัมพันธ์ และเจ้าหน้าที่ที่เกี่ยวข้อง เข้าร่วมฯ ณ ห้องประชุม ๑๐-๐๘ อาคารกระทรวงยุติธรรม และผ่านระบบการประชุมทางไกล (Video Conference)
โดยที่ประชุมได้รับทราบผลการประชุมคณะกรรมการโฆษกกระทรวง ครั้งที่ ๑/๒๕๖๖ เมื่อวันจันทร์ที่ ๑๐ เมษายน ๒๕๖๖ และผลการดําเนินงานของศูนย์ต่อต้านข่าวปลอม (Anti Fake News Center) กระทรวงยุติธรรม ตั้งแต่เดือนกรกฎาคม ๒๕๖๔ - มีนาคม ๒๕๖๖ นอกจากนี้ ที่ประชุมได้พิจารณาการกําหนดประเด็นที่สําคัญของหน่วยงานในสังกัดกระทรวงยุติธรรม เพื่อประชาสัมพันธ์สร้างการรับรู้ให้กับประชาชน ผ่านรายการ “NBT มีคําตอบ” ทางสถานีวิทยุโทรทัศน์แห่งประเทศไทย (NBT) ในช่วงเดือนเมษายน - กันยายน ๒๕๖๖ โดยขอให้แต่ละหน่วยงานพิจารณากําหนดประเด็น เนื้อหา ที่อยู่ในความสนใจและเป็นประโยชน์ต่อประชาชน รวมทั้งดําเนินการประชาสัมพันธ์ล่วงหน้าก่อนออกอากาศผ่านเครือข่ายของแต่ละหน่วยงาน เพื่อให้ประชาชนได้ติดตามรับชมจํานวนมากขึ้น อีกทั้ง ขอให้นําเทปบันทึกภาพการให้สัมภาษณ์ เผยแพร่ผ่านช่องทางการสื่อสารที่หลากหลาย เพื่อการกระจายข้อมูลข่าวสารของกระทรวงยุติธรรมไปสู่ประชาชนในทุกพื้นที่และทุกกลุ่มเป้าหมาย
รัฐบาลไทย-ข่าวทำเนียบรัฐบาล-บีโอไอจัดสัมมนาใหญ่ชักจูงการลงทุนจีนสู่ไทย
วันอังคารที่ 11 เมษายน 2566
บีโอไอจัดสัมมนาใหญ่ชักจูงการลงทุนจีนสู่ไทย
บีโอไอจัดสัมมนาใหญ่ชักจูงการลงทุนจีนสู่ไทย
บีโอไอจัดสัมมนาใหญ่ชักจูงการลงทุนจีนสู่ไทย
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (ที่ 7 จากซ้าย) ได้ร่วมกับ Shanghai Municipal Commission of Commerce (SCOFCOM) หรือคณะกรรมการพาณิชย์นครเซี่ยงไฮ้ จัดงานสัมมนา "Thailand's New Investment Promotion Measures: NEW Economy, New Opportunities" ขึ้น โดยได้บรรยายถึงภาพรวมการลงทุนของจีนในประเทศไทยในช่วงที่ผ่านมา รวมถึงได้อธิบายทิศทางและยุทธศาสตร์การส่งเสริมการลงทุนใหม่ ที่มุ่งขับเคลื่อนประเทศไทยไปสู่เศรษฐกิจใหม่ ณ โรงแรม Shangri-La Pudong นครเซี่ยงไฮ้ สาธารณรัฐประชาชนจีน ซึ่งมีผู้เข้าร่วมกว่า 500 คน
รัฐบาลไทย-ข่าวทำเนียบรัฐบาล-รฟท. แจ้งเตือนระวังการซื้อ - ขายตั๋วโดยสารนอกระบบ ช่วงเทศกาลสงกรานต์
วันอังคารที่ 11 เมษายน 2566
รฟท. แจ้งเตือนระวังการซื้อ - ขายตั๋วโดยสารนอกระบบ ช่วงเทศกาลสงกรานต์
มีความเสี่ยงเจอตั๋วโดยสารปลอม หรือถูกโกงได้
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ขอแจ้งเตือนให้ประชาชน ผู้โดยสาร ระมัดระวังกลุ่มมิจฉาชีพที่แฝงตัวมารูปแบบต่าง ๆ ช่วงเทศกาลสงกรานต์ โดยเฉพาะการใช้โอกาสในช่วงเทศกาลสงกรานต์ ที่มีประชาชนและนักท่องเที่ยวนิยมใช้รถไฟเดินทางจํานวนมาก นําตั๋วโดยสารรถไฟปลอมมาจําหน่าย หรือมีการเปิดรับจองตั๋ว การให้โค้ดจอง การซื้อ-ขายตั๋วโดยสารนอกระบบ จนทําให้เสียเวลา เสียทรัพย์สิน ไม่สามารถใช้บริการเดินทางได้
ทั้งนี้ ที่ผ่านมารฟท. ได้รับรายงานจากเจ้าหน้าที่สถานีกลางกรุงเทพอภิวัฒน์ มีประชาชนตกเป็นเหยื่อจากการซื้อตั๋วโดยสารรถไฟปลอม จํานวน 1 ราย ซึ่งจากการตรวจสอบในเบื้องต้นพบว่า ผู้โดยสารได้ซื้อตั๋วมาจากทางเพจในเฟซบุ๊ก ดังนั้น รฟท. จึงขอแจ้งเตือนผู้โดยสารทุกท่าน โปรดระมัดระวังในการซื้อตั๋วโดยสารจากบุคคลภายนอก หรือทางโซเชียลมีเดีย ที่ไม่ใช่ของ รฟท. เพราะอาจจะเป็นตั๋วที่ถูกปลอมแปลงขึ้นมา ไม่สามารถใช้งานได้จริง รวมไปถึงอย่าหลงเชื่อการแอบอ้างเป็นพนักงานรฟท. และนําตั๋วโดยสารไปขายต่อ เพราะถือว่ามีความผิดตามกฎหมาย
นายเอกรัชกล่าวว่า รฟท. พร้อมจะดําเนินการทางกฎหมายขั้นเด็ดขาด กับผู้ที่นําตั๋วปลอมออกมาจําหน่าย เพราะถือเป็นการสร้างความเดือดร้อน ทําลายเทศกาลแห่งความสุขของคนไทย ซึ่งในเบื้องต้นได้ประสานกับกองบัญชาการตํารวจสืบสวนสอบสวนอาชญากรรมทางเทคโนโลยีเพื่อติดตามตัวผู้กระทําความผิดมาดําเนินคดีแล้ว พร้อมกับขอความร่วมมือประชาชน ให้ซื้อตั๋วโดยสารผ่านช่องทางของ รฟท. ที่สถานีรถไฟทุกแห่งทั่วประเทศหรือทางเว็บไซต์และแอพพลิเคชัน D-ticket เท่านั้น เพราะการซื้อตั๋วจากบุคคลภายนอก มีความเสี่ยงที่จะใช้งานไม่ได้จริง เนื่องระบบตั๋วโดยสารรถไฟจะมีระบบการสแกนข้อมูลอย่างละเอียดก่อนใช้บริการ
ท้ายนี้ หากประชาชนพบเห็นหรือทราบเบาะแสการกระทําความผิด สามารถแจ้งเหตุได้ที่ศูนย์บริการลูกค้าสัมพันธ์ หมายเลขโทรศัพท์ 1690 ได้ตลอด 24 ชั่วโมง หรือทางเฟซบุ๊กแฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-รัฐบาลเดินหน้าแผนพัฒนาสับปะรด พ.ศ. 2566 – 2570 ดันไทยเป็นศูนย์กลางผลิตและแปรรูปสับปะรดครบวงจร
วันอังคารที่ 11 เมษายน 2566
11/04/2566
รัฐบาลเดินหน้าแผนพัฒนาสับปะรด พ.ศ. 2566 – 2570 ดันไทยเป็นศูนย์กลางผลิตและแปรรูปสับปะรดครบวงจร
รัฐบาลเดินหน้าแผนพัฒนาสับปะรด พ.ศ. 2566 – 2570 ดันไทยเป็นศูนย์กลางผลิตและแปรรูปสับปะรดครบวงจร
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 11 เมษายน 2566 ว่า ครม.รับทราบร่างแผนพัฒนาด้านสับปะรด พ.ศ.2566 – 2570 ตามที่คณะกรรมการนโยบายและพัฒนาสับปะรดแห่งชาติเสนอ ร่างแผนพัฒนาด้านสับปะรดฉบับนี้ มีวิสัยทัศน์ คือ ศูนย์กลางระดับโลกในการผลิต แปรรูป และสร้างคุณค่ามูลค่าทางเศรษฐกิจจากสับปะรดอย่างยั่งยืน ซึ่งขับเคลื่อนภายใต้ 5 พันธกิจหลัก ดังนี้
1)สนับสนุนและพัฒนาสับปะรดให้สามารถสร้างคุณค่าและมูลค่าทางเศรษฐกิจ สร้างรายได้แก่เกษตรกร ผู้ประกอบการอุตสาหกรรมผู้ประกอบการที่เกี่ยวข้องตลอดห่วงโซ่อุปทาน
2)ส่งเสริม สนับสนุน และพัฒนาระบบการวิจัยและสายพันธุ์ การบริหารจัดการแปลง การบริหารจัดการดินและน้ํา การบริหารโซนนิ่งการเกษตร การจัดการระบบโลจิสติกส์ และการบริหารผลผลิตสับปะรด ให้มีความสมดุลทั้งอุปสงค์ อุปทานของระบบเศรษฐกิจ การเกษตรมูลค่าสูงและการบริโภค
3)เสริมสร้างขีดความสามารถและการบริหารจัดการภาคีเครือข่ายทุกภาคส่วนในห่วงโซ่อุปทาน เพื่อการเป็นศูนย์กลางการผลิต การแปรรูป และการตลาด
4)ส่งเสริม พัฒนาองค์ความรู้ คุณภาพชีวิตเกษตรกรและกลุ่มเกษตรกรให้เข้มแข็ง มีความมั่นคงในอาชีพ สามารถบริหารจัดการการเกษตรที่ยั่งยืนด้วยตนเองตามหลักปรัชญาเศรษฐกิจพอเพียง
5)ส่งเสริมการสร้างสรรค์วิชาการ เทคโนโลยี และนวัตกรรมการผลิตการแปรรูปและการตลาด
สําหรับตัวชี้วัดของร่างแผนฉบับนี้ ประกอบด้วย 1)พื้นที่ปลูกที่ได้รับการส่งเสริมการเพิ่มประสิทธิภาพการผลิตจากนโยบายภาครัฐ จํานวน 1,000 ไร่ต่อปี 2)ผลิตภาพการผลิตในอุตสาหกรรมแปรรูปสับปะรด เพิ่มขึ้นเฉลี่ยร้อยละ 10 ต่อปี 3)มูลค่าการส่งออกสับปะรดและผลิตภัณฑ์สับปะรดเพิ่มขึ้นร้อยละ 1.5 ต่อปี
(จากปี 2565 จํานวน 23,700 ล้านบาท) 4)รายได้ของเกษตรกรผู้ปลูกสับปะรดเพิ่มขึ้นร้อยละ 5 ต่อปี (จากปี 2565 จํานวน 330,700 บาท)
นางสาวรัชดา กล่าวด้วยว่า สถานการณ์สับปะรดโรงงานในปี 2566 คาดว่า มีการเก็บเกี่ยวผลผลิตรวม 1.65 ล้านตัน เนื้อที่เพาะปลูก 430,958 ไร่ ซึ่งลดลงจากปี 2565 เนื่องจากเกษตรกรได้ลดพื้นที่เพาะปลูกลง เพราะปัญหาต้นทุนที่ปรับตัวสูงขึ้นจากราคาปุยและสารเคมีและปัญหาการขาดแคลนแรงงาน สําหรับผลผลิตสับปะรดในปี 2566 นี้ ร้อยละ 72 ของผลผลิตทั้งหมด จะถูกนําไปแปรรูปเป็นผลิตภัณฑ์ต่าง ๆ เพื่อส่งออกไปต่างประเทศ และผลผลิตร้อยละ 28 ใช้เพื่อการบริโภคภายในประเทศ ข้อมูลการส่งออกสับปะรดปี 2565 ไทยส่งออกสับปะรดในรูปแบบผลิตภัณฑ์รวม 512,574 ตัน มูลค่า 23,869 ล้านบาท เพิ่มขึ้นจากปี 2564 ร้อยละ 12.14 โดยประเทศที่ไทยส่งออกสับปะรดกระป๋องมากที่สุด ได้แก่ สหรัฐอมริกา สหพันธรัฐรัสเซีย และสหพันธ์สาธารณรัฐเยอรมนี ส่วนราคาที่เกษตรกรขายได้ในปี 2566 ช่วงเดือนมกราคมถึงกุมภาพันธ์ แบ่งเป็น 1)สับปะรดที่ส่งเข้าโรงงาน เฉลี่ยกิโลกรัมละ 7.14 บาท (เพิ่มขึ้นจากปี 2565 ที่อยู่ที่กิโลกรัมละ 6.50 บาท) 2)สับปะรดที่ใช้บริโภค เฉลี่ยกิโลกรัมละ 11.14 บาท (เพิ่มขึ้นจากปี 2565 ที่อยู่ที่กิโลกรัมละ 10.06 บาท)
รัฐบาลไทย-ข่าวทำเนียบรัฐบาล-“เลขานุการฯ รมว.กษ.” ประชุม คกก.ขับเคลื่อนตามแนวทางในการป้องกันแก้ไขและฟื้นฟูผลกระทบจากโครงการฝายราษีไศล ครั้งที่1/2566
วันอังคารที่ 11 เมษายน 2566
“เลขานุการฯ รมว.กษ.” ประชุม คกก.ขับเคลื่อนตามแนวทางในการป้องกันแก้ไขและฟื้นฟูผลกระทบจากโครงการฝายราษีไศล ครั้งที่1/2566
“เลขานุการฯ รมว.กษ.” ประชุม คกก.ขับเคลื่อนตามแนวทางในการป้องกันแก้ไขและฟื้นฟูผลกระทบจากโครงการฝายราษีไศล ครั้งที่1/2566
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ ได้รับมอบหมายจากรัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) เป็นประธานการประชุมคณะกรรมการขับเคลื่อนตามแนวทางในการป้องกันแก้ไขและฟื้นฟูผลกระทบจากโครงการฝายราษีไศล ครั้งที่ 1/2566 ณ ห้องประชุม 134 – 135 กระทรวงเกษตรและสหกรณ์ ซึ่งมีประเด็นสําคัญเพื่อทราบ ดังนี้ 1. รายงานผลการส่งเล่มผลการศึกษาให้คณะกรรมการเพื่อขับเคลื่อนตามแนวทางในการป้องกันแก้ไขและฟื้นฟูผลกระทบจากโครงการฝายราษีไศล ได้ทําความเข้าใจในรายละเอียดของผลการศึกษา 2. รายงานผลการส่งหนังสือไปยัง 4 หน่วยงาน ได้แก่ สํานักงบประมาณ กรมบัญชีกลาง เลขาธิการคณะกรรมการกฤษฎีกา อัยการสูงสุดเรื่องขอหารือแนวทางการใช้งบประมาณให้ถูกต้องตามระเบียบวิธีปฏิบัติในการฟื้นฟูวิถีชีวิต ชุมชนและทรัพยากรธรรมชาติ และขอหารือข้อกฎหมายที่เกี่ยวข้องกับการพิจารณาจ่ายค่าชดเชยการสูญเสียรายได้จากการประกอบอาชีพและการใช้ประโยชน์จากป่าบุ่งป่าทาม กรณีผลกระทบจากโครงการก่อสร้างฝายราศีไศล 3. รายงานผลการศึกษาข้อเท็จจริงการสูญเสียรายได้และการใช้ประโยชน์จากป่าบุ่งป่าทามกรณีฝายราษีไศล และ 4. แผนงานโครงการพิเศษเฉพาะการฟื้นฟูชีวิต ชุมชน และทรัพยากรธรรมชาติตามแนวทางในการป้องกัน แก้ไขและฟื้นฟูผลกระทบจากฝายราศีไศล
รัฐบาลไทย-ข่าวทำเนียบรัฐบาล-ครม.รับทราบสถานการณ์และการพัฒนากระบวนการบริหารงานยุติธรรมไทย
วันอังคารที่ 11 เมษายน 2566
11/04/2566
ครม.รับทราบสถานการณ์และการพัฒนากระบวนการบริหารงานยุติธรรมไทย
ครม.รับทราบสถานการณ์และการพัฒนากระบวนการบริหารงานยุติธรรมไทย
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 11 เม.ย. 66 ได้รับทราบถึงสถานการณ์กระบวนการยุติธรรมของประเทศไทย ตลอดจนการพัฒนาด้านการบริหารงานกระบวนการยุติธรรมในระยะที่ผ่านมา ตามรายงานประจําปีงบประมาณ 2565 ของคณะกรรมการพัฒนาการบริหารงานยุติธรรมแห่งชาติ (กพยช.)
ทั้งนี้ กพยช. รายงานว่าในช่วงปี 2562-64 ภาพรวมกระบวนการยุติธรรมไทยมีจํานวนคดีที่แจ้งความ 1,923,542 คดี จํานวนผู้ต้องหาที่จับกุมได้ในช่วง 3 ปีดังกล่าวรวม 1,883,193 คน มีคดีอาญาเข้าสู่การพิจารณา 1,642,011 คดี และคดีเสร็จไปของศาลชั้นต้นทั่วราชอาณาจักร 1,490,814 คดี ส่วนคดีด้านปกครองนั้น มีสถิติคดีเข้าสู่ศาลปกครองชั้นต้นรวม 24,180 คดี และคดีแล้วเสร็จ 20,159 คดี
สําหรับจํานวนผู้ที่อยู่ในการควบคุมของกรมราชทัณฑ์ทั่วประเทศ แบ่งเป็นนักโทษเด็ดขาด 814,905 คน ผู้ต้องขัง (อยู่ระหว่างการอุทธรณ์-ฎีกา-ไต่สวน-พิจารณาและสอบสวน) 166,899 คน และพบว่ามีผู้กระทําผิดซ้ําหลังจากได้รับการปล่อยตัวในปีแรก 92,288 คน
น.ส.ไตรศุลี กล่าวว่า ครม. ยังได้รับทราบถึงผลการดําเนินงานของ กพยช. และคณะอนุกรรมการภายใต้ กพยช. 6 คณะที่เกี่ยวข้องกับการพัฒนางานบริหารกระบวนการยุติธรรมของประเทศ อาทิ การจัดทําร่างพระราชบัญญัติ(พ.ร.บ.)ประวัติอาชญากรรม พ.ศ....เพื่อแก้ไขปัญหาที่ทําให้ผู้พ้นโทษไม่สามารถกลับมาใช้ชีวิตปกติสุข โดยเฉพาะการไม่สามารถเข้าถึงแหล่งงานหรือสถานประกอบการที่ตรงกับความสามารถหลังการพ้นโทษแล้ว การจัดทําร่าง พ.ร.บ.ชะลอการฟ้อง พ.ศ.... เพื่อเปิดโอกาสให้ผู้ต้องหาได้แสดงความรับผิดชอบในการกระทํา ชดเชยเยียยาผลร้ายแห่งการกระทําแก่ผู้เสียหายในชั้นแรก และเปิดโอกาสให้รับฟังความเห็นจากผู้เสียหายอันนําไปสู่ความสัมพันธ์อันดีระหว่างคู่กรณี ซึ่งจะเป็นการเพิ่มประสิทธิภาพของกระบวนการยุติธรรม
การจัดทํากรอบการวิจัยเพื่อพัฒนากระบวนการยุติธรรม พ.ศ.2566-69 ประกอบด้วย 5 กรอบ ได้แก่ กระบวนการยุติธรรมทางอาญา, ทางแพ่ง ปกครอง, เพื่อพัฒนากฎหมาย, เพื่อพัฒนาเทคโนโลยีและนวัตกรรมในกระบวนการยุติธรรม และเพื่อเพิ่มประสิทธิภาพในกระบวนการยุติธรรม
ทางด้านสํานักงานกิจการยุติธรรม (สกธ.) ซึ่งเป็นฝ่ายเลขานุการของ กพยช. ก็ได้ดําเนินการที่่ส่งผลสําคัญต่อกระบวนการยุติธรรม อาทิ การจัดทําสถานการณ์อาชญากรรมและกระบวนการยุติธรรมประจําปี พัฒนาระบบการใช้มาตรการต่อผู้กระทําผิดอาญาแทนการควบคุมตัว การเผยแพร่ความรู้เกี่ยวกับการบริหารงานยุติธรรม การขับเคลื่อนงานในมิติเชิงพื้นที่ เป็นต้น
รัฐบาลไทย-ข่าวทำเนียบรัฐบาล-ผู้ช่วยปลัด.กษ. จับมือเคนย่า สร้างความร่วมมือด้านการเกษตรร่วมกัน
วันอังคารที่ 11 เมษายน 2566
ผู้ช่วยปลัด.กษ. จับมือเคนย่า สร้างความร่วมมือด้านการเกษตรร่วมกัน
ผู้ช่วยปลัด.กษ. จับมือเคนย่า สร้างความร่วมมือด้านการเกษตรร่วมกัน
นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ หารือร่วมกับ พลจัตวา โทมัส โจโรเก งางะ (BRIGADIER THOMAS NJOROGE NG’ANG’A) สังกัดกองทัพเรือสาธารณรัฐเคนยา พร้อมด้วย นายคิปทิเนสส์ ลินด์ซีย์ คิมโวเล (Mr. Kiptiness Lindsay Kimwole) เอกอัครราชทูตสาธารณรัฐเคนยาประจําประเทศไทย และคณะผู้แทนจากวิทยาลัยป้องกันประเทศสาธารณรัฐเคนยา (National Defence College Kenya: NDC-K) โดยมีเจ้าหน้าที่ที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์ พร้อมรับฟังการบรรยายสรุปเกี่ยวกับภารกิจของกระทรวงเกษตรและสหกรณ์
ทั้งนี้ กระทรวงเกษตรฯ ได้ขับเคลื่อนยุทธศาสตร์และนโยบายที่สอดคล้องกับแผนพัฒนาเศรษฐกิจและสังคมแห่งชาติ ฉบับที่ 13 (ค.ศ. 2023 – 2027) ซึ่งมีนโยบายด้านการเกษตรที่สําคัญ ได้แก่ ยุทธศาสตร์ตลาดนําการผลิต ยุทธศาสตร์เทคโนโลยีเกษตร 4.0 ยุทธศาสตร์ “3S” (Safety – Security – Sustainability) ยุทธศาสตร์การบริหารเชิงรุกแบบบูรณาการกับทุกภาคส่วน และยุทธศาสตร์เกษตรกรรมยั่งยืนตามแนวทางศาสตร์พระราชา นอกจากนี้ กระทรวงเกษตรฯ ได้ขับเคลื่อนภาคเกษตรด้วยโมเดลเศรษฐกิจ BCG ได้แก่ เศรษฐกิจชีวภาพ (Bio Economy) เศรษฐกิจหมุนเวียน (Circular Economy) และเศรษฐกิจสีเขียว (Green Economy) โดยมีเป้าหมายหลัก คือ ปรับเปลี่ยนระบบการเกษตรของประเทศไทยสู่ 3 สูง ได้แก่ ประสิทธิภาพสูง มาตรฐานสูง และ รายได้สูง รวมทั้งหารือแนวทางความร่วมมือทางวิชาการด้านการเกษตรระหว่างกัน
สําหรับภาพรวมการค้าสินค้าเกษตร เคนยาเป็นประเทศคู่ค้าอันดับที่ 74 ของไทย และเป็นประเทศคู่ค้าสินค้าเกษตรอันดับที่ 56 ของไทย โดยระหว่างปี 2563-2565 การค้ารวมระหว่างไทยกับเคนยา มีมูลค่าเฉลี่ยปีละ 6,948 ล้านบาท จําแนกเป็นมูลค่าการส่งออกเฉลี่ยปีละ 6,203 ล้านบาท และมูลค่าการนําเข้าเฉลี่ยปีละ 745 ล้านบาท โดยเป็นมูลค่าการค้าสินค้าเกษตรเฉลี่ยปีละ 1,895 ล้านบาทหรือคิดเป็นร้อยละ 27.27 ของมูลค่าการค้ารวมทุกสินค้า และ มีสัดส่วนการค้าสินค้าเกษตรร้อยละ 0.09 ของมูลค่าการค้าสินค้าเกษตรของไทยกับโลก รวมถึงในปี 2563 มีมูลค่าการค้าสินค้าเกษตร 1,046 ล้านบาท และมีมูลค่าเพิ่มขึ้นต่อเนื่องในปี 2564 และ 2565 เป็นมูลค่า 1,668 ล้านบาท และ 2,970 ล้านบาท คิดเป็นมูลค่าการค้าสินค้าเกษตรเฉลี่ยปีละ 1,895 ล้านบาท โดยมีอัตราการค้าเพิ่มขึ้นเฉลี่ยปีละ 68.51 ต่อปี ทั้งนี้ ไทยเป็นฝ่ายได้เปรียบดุลการค้ากับเคนยามาโดยตลอดนอกจากนี้ สินค้าส่งออกของไทยไปยังเคนยาที่สําคัญ อาทิ น้ําตาลที่ได้จากอ้อย น้ํามันปาล์ม ข้าวและปลาที่ปรุงแต่ง รวมทั้ง มีสินค้านําเข้าของไทยไปเคนยาที่สําคัญ อาทิ พืชผักตระกูลถั่วแห้ง กาแฟ เมล็ด ผลและสปอร์
รัฐบาลไทย-ข่าวทำเนียบรัฐบาล-กรมเจ้าท่า ขุดลอกร่องน้ำ เพิ่มประสิทธิภาพในการระบายน้ำ ดูแลประชาชนตามนโยบายคมนาคม
วันอังคารที่ 11 เมษายน 2566
กรมเจ้าท่า ขุดลอกร่องน้ํา เพิ่มประสิทธิภาพในการระบายน้ํา ดูแลประชาชนตามนโยบายคมนาคม
...
กรมเจ้าท่า ขุดลอกร่องน้ํา เพิ่มประสิทธิภาพในการระบายน้ํา ดูแลประชาชนตามนโยบายคมนาคม
ตามนโยบายรัฐบาล และกระทรวงคมนาคม โดยกรมเจ้าท่า ดําเนินการขุดลอก พัฒนาและบํารุงรักษาร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ํา การอุปโภคบริโภค และเพิ่มพื้นที่รับน้ําเพื่อใช้ ในภาคการเกษตร
กรมเจ้าท่า โดยสํานักพัฒนาและบํารุงรักษาทางน้ํา สํานักงานพัฒนาและบํารุงรักษาทางน้ําที่ 1 หน่วยปฏิบัติงานขุดลอกแม่น้ําท่าจีน ต.หินมูล อ.บางเลน จ.นครปฐม โดยใช้เรือขุดเจ้าท่า ย.1 และเรือเจ้าท่า ย.101 เป็นเครื่องจักรในการปฏิบัติงาน ระยะทางที่ต้องทําการขุดลอก 1,350 เมตร (กม.135+650 ถึง กม.137+000) มีปริมาณวัสดุขุดลอกตามแผนที่ 55,183 ลูกบาศก์เมตร ปัจจุบันขุดลอกได้ระยะทาง 584 เมตร ปริมาณวัสดุ 28,080 ลูกบาศก์เมตร คิดเป็นร้อยละ 50.88 ซึ่งผลที่ได้จากการขุดลอกในครั้งนี้ จะช่วยทําให้ร่องน้ํามีความลึกมากขึ้น เพื่อช่วยเพิ่มอัตราการไหลของน้ํา เพิ่มพื้นที่กักเก็บน้ํา ระบายน้ําในช่วงฤดูน้ําหลาก โดยมีประชาชนในพื้นที่ได้รับประโยชน์จากการขุดลอก ประมาณ 1,833 ครัวเรือน พื้นที่ทางการเกษตร ประมาณ 27,196 ไร่
สํานักพัฒนาและบํารุงรักษาทางน้ํา สํานักงานพัฒนาและบํารุงรักษาทางน้ําที่ 7 หน่วยปฏิบัติงานขุดลอกแม่น้ําลาว ตําบลแม่ลาว อําเภอเชียงคํา จังหวัดพะเยา ดําเนินการขุดลอก โดยรถขุด ชม.10 แผนการขุดลอกตั้งแต่ กม. 31+657 ถึง 32+200 ปริมาณวัสดุขุดลอก 43,000 ลูกบาศก์เมตร ผลที่คาดว่าจะได้รับหลังการขุดลอก รองรับน้ําในฤดูน้ําหลาก การอุปโภค บริโภค และการเกษตร ลดการกัดเซาะตลิ่ง โดยมีประชาชนในพื้นที่ได้รับประโยชน์จากการขุดลอก ประมาณ 300 ครัวเรือน พื้นที่ทางการเกษตร ประมาณ 5000 ไร่
รัฐบาลไทย-ข่าวทำเนียบรัฐบาล-ครม.เห็นชอบร่างระเบียบสำนักนายกรัฐมนตรี ว่าด้วยการเรี่ยไรของหน่วยงานรัฐฉบับใหม่ เพื่อเป็นมาตรการควบคุมการเรี่ยไรของทางราชการและป้องกันการทุจริต
วันอังคารที่ 11 เมษายน 2566
11/04/2566
ครม.เห็นชอบร่างระเบียบสํานักนายกรัฐมนตรี ว่าด้วยการเรี่ยไรของหน่วยงานรัฐฉบับใหม่ เพื่อเป็นมาตรการควบคุมการเรี่ยไรของทางราชการและป้องกันการทุจริต
ครม.เห็นชอบร่างระเบียบสํานักนายกรัฐมนตรี ว่าด้วยการเรี่ยไรของหน่วยงานรัฐฉบับใหม่ เพื่อเป็นมาตรการควบคุมการเรี่ยไรของทางราชการและป้องกันการทุจริต
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 11 เม.ย. 66 ได้เห็นชอบร่างระเบียบสํานักนายกรัฐมนตรี ว่าด้วยการเรี่ยไรของหน่วยงานรัฐ พ.ศ....มีสาระสําคัญเป็นการยกเลิกระเบียบสํานักนายกรัฐมนตรีว่าด้วยการเรี่ยไรฯ พ.ศ.2544 และที่แก้ไขเพิ่มเติม เพื่อปรับปรุงมาตรการในการควบคุมและดูแลเรื่องการเรี่ยไรของทางราชการ ป้องกันการทุจริตและประพฤติมิชอบและสอดคล้องกับสถานการณ์ปัจจุบัน
ทั้งนี้ ระเบียบฯ ฉบับปรับปรุงแก้ไขนี้ได้เพิ่มเติมบทนิยามของคําว่า "เข้าไปมีส่วนเกี่ยวข้องกับการเรี่ยไร" โดยเพิ่มกรณีของบุคคลหรือนิติบุคคลอื่นใดที่มีเจ้าหน้าที่ของรัฐเข้าไปมีส่วนเกี่ยวข้องไม่ว่าจะทางตรงหรือทางอ้อมกับการเรี่ยไรด้วย เพื่อให้เกิดความชัดเจนและครอบคลุม เพิ่มองค์ประกอบคณะกรรมการควบคุมเรี่ยไร โดยเพิ่มผู้แทนสํานักงานตํารวจแห่งชาติเป็นกรรมการด้วย เนื่องจากปัจจุบันได้มีการเรี่ยไรผ่านระบบออนไลน์ซึ่งต้องอาศัยความรู้ความเชี่ยวชาญเฉพาะด้านจากเจ้าหน้าที่ตํารวจเข้ามาช่วยดูแล
พร้อมกันนี้ มีการเพิ่มกรณีพ้นจากตําแหน่งของคณะกรรมการควบคุมเรี่ยไร โดยกําหนดให้กรณีที่กรรมการซึ่งนายกรัฐมนตรีแต่งตั้งพ้นจากตําแหน่งก่อนวาระ ให้คณะกรรมการฯ ประกอบด้วยกรรมการทั้งหมดเท่าที่มีอยู่ จนกว่าจะมีการแต่งตั้ง เพื่ออุดช่องว่างกรณีที่นายกรัฐมนตรียังไม่ได้ตั้งกรรมการซึ่งมาจากผู้ทรงคุณวุฒิ ทําให้ในระยะเวลาดังกล่าวกรรมการเท่าที่มีอยู่ดําเนินการประชุมต่อไปได้
นอกจากนี้มีการตัดผู้แทนของคณะกรรมการกฤษฎีกาจากองค์ประกอบของคณะกรรมการควบคุมการเรี่ยไรและให้เป็นอํานาจของคณะกรรมการควบคุมเรี่ยไรในการวินิจฉัยปัญหาในการปฏิบัติตามระเบียบฯ เพื่อให้เกิดความคล่องตัว รวมถึงแก้ไขถ้อยคําในระเบียบฯ เพื่อให้สอดคล้องกับกฎหมายบางฉบับที่เกี่ยวข้องและบังคับใช้ในปัจจุบันและแก้ไขบทเฉพาะกาลเพื่อให้เกิดความต่อเนื่องของการบังคับใช้ระเบียบฯ
รัฐบาลไทย-ข่าวทำเนียบรัฐบาล-ครม.อนุมัติงบกลาง 200 ล้านบาท ให้กระทรวงการคลังจ่ายค่าหุ้นเพิ่มทุนกลุ่มธนาคารโลก IFC และ IBRD ตามมติ ครม. เมื่อปี 61
วันอังคารที่ 11 เมษายน 2566
11/04/2566
ครม.อนุมัติงบกลาง 200 ล้านบาท ให้กระทรวงการคลังจ่ายค่าหุ้นเพิ่มทุนกลุ่มธนาคารโลก IFC และ IBRD ตามมติ ครม. เมื่อปี 61
ครม.อนุมัติงบกลาง 200 ล้านบาท ให้กระทรวงการคลังจ่ายค่าหุ้นเพิ่มทุนกลุ่มธนาคารโลก IFC และ IBRD ตามมติ ครม. เมื่อปี 61
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 11 เมษายน 2566 ว่า ครม.อนุมัติให้สํานักงานเศรษฐกิจการคลัง กระทรวงการคลัง ใช้จ่ายจากงบประมาณ ปี 2566 งบกลาง รายการเงินสํารองจ่ายเพื่อกรณีฉุกเฉินหรือจํา เป็นจํานวน 200.60 ล้านบาท เพื่อเป็นค่าใช้จ่ายสําหรับการชดเชยการเปลี่ยนแปลงอัตราแลกเปลี่ยนในการชําระค่าหุ้นเพิ่มทุนแบบสามัญและเฉพาะเจาะจงของกลุ่มธนาคารโลก ปี 2561 จํานวน 2 องค์กร ได้แก่ 1)ธนาคารระหว่างประเทศเพื่อการบูรณะและวิวัฒนาการ (International Bank for Reconstruction and Development: IBRD) ทําหน้าที่ให้ความช่วยเหลือทางวิชาการและโครงการเงินกู้แก่กลุ่มประเทศรายได้ปานกลาง และ 2)บรรษัทการเงินระหว่างประเทศ (International Finance Corporation: IFC) ทําหน้าที่ให้ความช่วยเหลือทางวิชาการ ให้เงินลงทุน และสร้างตลาดเพื่อพัฒนาภาคเอกชนของประเทศสมาชิก
การชําระเงินค่าหุ้นเพิ่มทุนในครั้งนี้ เป็นไปตามมติ ครม. เมื่อวันที่ 11 กันยายน 2561 ที่เห็นชอบการซื้อหุ้นเพิ่มทุนแบบสามัญและแบบเฉพาะเจาะจงของ IBRD และ IFC วงเงินจํานวน 78 ล้านดอลลาร์สหรัฐ (ประมาณ 2,652 ล้านบาท) โดยกําหนดชําระภายในระยะเวลา 5 ปี คือ ภายในปี 2566 ที่ผ่านมาปีงบประมาณ 2563 -2565 กระทรวงการคลังได้ดําเนินการชําระเงินค่าหุ้นเพิ่มทุนของ IBRD และ IFC ไปแล้ว 3 ครั้ง รวมทั้งสิ้น 54.65 ล้านดอลลาร์สหรัฐ และมียอดคงเหลือที่ต้องชําระงวดสุดท้ายภายในปี 2566 จํานวน 23.35 ล้านดอลลาร์สหรัฐ แต่ด้วยสถานการณ์ค่าเงินบาทอ่อนค่ากว่าที่ได้ประมาณการไว้ ทําให้ชําระค่าหุ้นเพิ่มทุนได้น้อยกว่าแผนกําหนด โดยปีงบประมาณ 2566 กระทรวงการคลังคาดว่า จะสามารถชําระเงินค่าหุ้นเพิ่มทุนได้ประมาณ 17.33 ล้านดอลลาร์สหรัฐ ซึ่งไม่เพียงพอ กระทรวงการคลังจึงจําเป็นต้องขอรับการสนับสนุนงบกลาง ปี 2566 เพื่อชําระค่าหุ้นเพิ่มทุนของ IBRD และ IFC ดังกล่าว ทั้งนี้ กระทรวงการคลังจะต้องชําระเงินค่าหุ้นเพิ่มทุนดังกล่าวให้กับ IFC และ IBRD ในวันที่ 15 เมษายน 2566 และวันที่ 1 ตุลาคม 2566 ตามลําดับ
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะทํางานพิจารณากลั่นกรองการประเมินองค์กรคุณธรรมกระทรวงยุติธรรม ครั้งที่ ๑/๒๕๖๖
วันอังคารที่ 11 เมษายน 2566
11/04/2566
กระทรวงยุติธรรม ประชุมคณะทํางานพิจารณากลั่นกรองการประเมินองค์กรคุณธรรมกระทรวงยุติธรรม ครั้งที่ ๑/๒๕๖๖
กระทรวงยุติธรรม ประชุมคณะทํางานพิจารณากลั่นกรองการประเมินองค์กรคุณธรรมกระทรวงยุติธรรม ครั้งที่ ๑/๒๕๖๖
ในวันจันทร์ที่ ๑๐ เมษายน ๒๕๖๖ เวลา ๑๓.๓๐ น. พันตํารวจโท ประวุธ วงศ์สีนิล รองปลัดกระทรวงยุติธรรม เป็นประธานการประชุมคณะทํางานพิจารณากลั่นกรองการประเมินองค์กรคุณธรรมกระทรวงยุติธรรม ครั้งที่ ๑/๒๕๖๖ โดยมีผู้แทนจากหน่วยงานในสังกัดกระทรวงยุติธรรม คณะทํางาน และเจ้าหน้าที่ที่เกี่ยวข้อง เข้าร่วมประชุมฯ ณ ห้องประชุมกระทรวงยุติธรรม ๑๐ - ๐๘ ชั้น ๑๐ และผ่านระบบการประชุมทางไกล (Video Conference)
โดยที่ประชุมได้รับทราบคําสั่งแต่งตั้งคณะทํางานพิจารณากลั่นกรองการประเมินองค์กรคุณธรรมกระทรวงยุติธรรม การประเมินองค์กรคุณธรรม ประจําปีงบประมาณ พ.ศ. ๒๕๖๖ ตามเกณฑ์ในคู่มือการประเมินชุมชน องค์กร อําเภอ และจังหวัดคุณธรรม ภายใต้แผนปฏิบัติการด้านการส่งเสริมคุณธรรมแห่งชาติระยะที่ ๒ (พ.ศ. ๒๕๖๖ – ๒๕๗๐) และแนวทางการติดตามการขับเคลื่อนองค์กรคุณธรรมกระทรวงยุติธรรม นอกจากนี้ ที่ประชุมได้พิจารณาหลักเกณฑ์การพิจารณาคัดเลือกองค์กรคุณธรรมต้นแบบโดดเด่นกระทรวงยุติธรรมประจําปีงบประมาณ พ.ศ. ๒๕๖๖
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามความคืบหน้า “โครงการลงทะเบียนเพื่อสวัสดิการแห่งรัฐ ปี 2565” มูลค่าใช้สิทธิสะสมแล้วกว่า 3.3 พันล้านบาท เตือนผู้ผ่านเกณฑ์รีบยืนยันตัวตน
วันอังคารที่ 11 เมษายน 2566
โฆษกรัฐบาลเผย นายกฯ ติดตามความคืบหน้า “โครงการลงทะเบียนเพื่อสวัสดิการแห่งรัฐ ปี 2565” มูลค่าใช้สิทธิสะสมแล้วกว่า 3.3 พันล้านบาท เตือนผู้ผ่านเกณฑ์รีบยืนยันตัวตน
เพื่อเริ่มใช้สิทธิได้ตามวันที่กําหนด
วันนี้ (11 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามความคืบหน้าการดําเนินโครงการลงทะเบียนเพื่อสวัสดิการแห่งรัฐ ปี 2565 ซึ่งเริ่มให้ใช้สิทธิสวัสดิการได้วันแรกเมื่อวันที่ 1 เมษายน 2566 ที่ผ่านมา สําหรับผู้ที่ยืนยันตัวตนสําเร็จภายในวันที่ 26 มีนาคม 2566 ซึ่งล่าสุดมีผู้ผ่านเกณฑ์ที่ยืนยันตัวตนสําเร็จแล้วกว่า 13 ล้านราย คิดเป็นร้อยละ 89.43 ของจํานวนผู้ผ่านเกณฑ์ทั้งหมดกว่า 14.5 ล้านราย และมีมูลค่าการใช้สิทธิสะสมจํานวนกว่า 3,300.35 ล้านบาท จากผู้มีสิทธิจํานวน 10.54 ล้านราย (ข้อมูล ณ วันที่ 10 เมษายน 2566) พร้อมสั่งการหน่วยงานที่เกี่ยวข้องดูแลอํานวยความสะดวกประชาชนในการยืนยันตัวตนอย่างเต็มที่ตามขั้นตอน เพื่อจะสามารถเริ่มใช้สิทธิได้โดยเร็ว
โฆษกประจําสํานักนายกรัฐมนตรี กล่าวว่า สําหรับผู้ที่ผ่านเกณฑ์การพิจารณาคุณสมบัติตามโครงการฯ แล้ว แต่ยังไม่ได้ยืนยันตัวตน ยังคงสามารถดําเนินการยืนยันตัวตนได้อยู่ โดยขอให้รีบยืนยันตัวตนภายในวันที่ 26 มิถุนายน 2566 ซึ่งจะยังคงได้รับสิทธิย้อนหลัง ไม่เกิน 3 เดือน นับจากเดือนแรกที่เริ่มใช้สิทธิได้ แต่หากยืนยันตัวตนหลังจากนั้น จะได้รับสิทธิเฉพาะเดือนที่กระทรวงการคลังดําเนินการตั้งวงเงินให้ ทั้งนี้ ผู้ผ่านเกณฑ์สามารถยืนยันตัวตนได้ที่ธนาคารกรุงไทย ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) ตามวันเวลาที่หน่วยงานกําหนด โดยใช้บัตรประจําตัวประชาชน พร้อมทั้งผูกบัญชีพร้อมเพย์กับเลขประจําตัวประชาชนกับธนาคารใดก็ได้ เพื่อความสะดวกในการรับสิทธิ หากภาครัฐมีการให้สวัสดิการเป็นเงินโอนเข้าบัญชีในอนาคต สําหรับผู้ผ่านเกณฑ์ที่ยืนยันตัวตนไม่สําเร็จ เนื่องจากการตรวจสอบสถานะบัตรประจําตัวประชาชนไม่ผ่าน ขอให้ตรวจสอบและแก้ไขข้อมูล ณ ที่ว่าการอําเภอหรือสํานักงานเขตกรุงเทพมหานคร แล้วดําเนินการยืนยันตัวตนอีกครั้ง แต่หากยืนยันตัวตนไม่สําเร็จจากกรณีเปรียบเทียบใบหน้าไม่ผ่าน ขอให้ติดต่อธนาคารกรุงไทยเพื่อดําเนินการตามขั้นตอนต่อไป โดยเมื่อยืนยันตัวตนสําเร็จ จะสามารถเริ่มใช้สิทธิได้ตามวันที่กระทรวงการคลังกําหนด
โฆษกประจําสํานักนายกรัฐมนตรี กล่าวเพิ่มเติมว่า สําหรับผู้ที่ไม่ผ่านเกณฑ์การพิจารณาคุณสมบัติ ขอให้รีบดําเนินการยื่นขออุทธรณ์ภายในวันที่ 1 พฤษภาคม 2566 โดยสามารถยื่นอุทธรณ์ด้วยตนเองผ่านเว็บไซต์ หรือติดต่อหน่วยงานรับลงทะเบียนเพื่อยื่นอุทธรณ์ ทั้งนี้ ประชาชนสามารถติดตามข้อมูลข่าวสารและรายละเอียดโครงการฯ เพิ่มเติมได้ที่เว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th
“นายกรัฐมนตรียินดีที่โครงการลงทะเบียนเพื่อสวัสดิการแห่งรัฐ มีวัตถุประสงค์เพื่อแบ่งเบาลดภาระค่าครองชีพ ยกระดับคุณภาพชีวิตของประชาชน เพื่อความเป็นอยู่ที่ดีขึ้น โดยเฉพาะกลุ่มเปราะบาง โดยคํานึงถึงประโยชน์ที่จะเกิดแก่ประชาชนเป็นสําคัญ ซึ่งได้รับกระแสตอบรับที่ดีจากประชาชนมาโดยตลอดตั้งแต่รัฐบาลเริ่มดําเนินโครงการฯ นายกรัฐมนตรีมุ่งหวังว่าโครงการนี้ จะมีส่วนในการเพิ่มประสิทธิภาพการจัดสรรสวัสดิการของภาครัฐ และยกระดับคุณภาพชีวิตได้อย่างยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เชื่อมั่นเศรษฐกิจภาพรวมไทยดีขึ้น ยอดจดทะเบียนธุรกิจใหม่เดือนมีนาคม 2566 กว่า 9 พันราย สูงสุดในรอบ 10 ปีที่ผ่านมา
วันเสาร์ที่ 29 เมษายน 2566
29/04/2566
​โฆษกรัฐบาลเผย นายกฯ เชื่อมั่นเศรษฐกิจภาพรวมไทยดีขึ้น ยอดจดทะเบียนธุรกิจใหม่เดือนมีนาคม 2566 กว่า 9 พันราย สูงสุดในรอบ 10 ปีที่ผ่านมา
​โฆษกรัฐบาลเผย นายกฯ เชื่อมั่นเศรษฐกิจภาพรวมไทยดีขึ้น ยอดจดทะเบียนธุรกิจใหม่เดือนมีนาคม 2566 กว่า 9 พันราย สูงสุดในรอบ 10 ปีที่ผ่านมา คาดการณ์ว่าปี 2566 จะมียอดจดประมาณถึง 72,000 – 77,000 ราย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า เศรษฐกิจไทยในภาพรวม และสถานการณ์การท่องเที่ยว ฟื้นตัวดีขึ้นช่วยให้มีการจดทะเบียนธุรกิจใหม่ในเดือนมีนาคม 2566 ถึงกว่า 9 พันราย เพิ่มขึ้นจากช่วงเดียวกันของปีก่อนหน้า (มีนาคม 2565) ถึงร้อยละ 28 ซึ่ง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เชื่อมั่นเศรษฐกิจประเทศมีศักยภาพ สถานการณ์การเงินการคลังของประเทศอยู่ในเกณฑ์ดี ต่างประเทศยอมรับในเศรษฐกิจของประเทศ และมีความเชื่อมั่นในเสถียรภาพการเงิน
โฆษกประจําสํานักนายกรัฐมนตรี กล่าวว่า กระทรวงพาณิชย์ได้เปิดเผยภาพรวมการจดทะเบียนจัดตั้งธุรกิจเดือนมีนาคม 2566 มีการจดทะเบียนจัดตั้งธุรกิจใหม่จํานวน 9,179 ราย เพิ่มขึ้นจากเดือนกุมภาพันธ์ 2566 เกือบร้อยละ 8 ในขณะที่หากเทียบกับช่วงเวลาเดียวกันของปีที่ผ่านมา (มีนาคม 2565) เพิ่มขึ้นคิดเป็นร้อยละ 28 โดย 3 ประเภทธุรกิจจัดตั้งใหม่สูงสุด ได้แก่ ธุรกิจอสังหาริมทรัพย์ 752 ราย ธุรกิจก่อสร้างอาคารทั่วไป 699 ราย และธุรกิจภัตตาคาร/ร้านอาหาร 440 ราย ตามลําดับ ซึ่งเป็นตัวเลขทุนจดทะเบียนรวม 299,608.53 ล้านบาท ทําให้จํานวนรวมในไตรมาสแรก (มกราคม – มีนาคม) ของปี 2566 มียอดการจดทะเบียนจัดตั้งธุรกิจใหม่จํานวน 26,182 ราย
โฆษกประจําสํานักนายกรัฐมนตรียังกล่าวว่า จากสถิติเดือนมีนาคม 2557 – ปี 2566 ทําให้ยอดการจัดตั้งธุรกิจในเดือนมีนาคม 2566 เป็นยอดสูงสุดในรอบ 10 ปีเช่นเดียวกับเดือนมกราคม 2566 และกุมภาพันธ์ 2566 ที่ผ่านมา สะท้อนให้เห็นว่า เศรษฐกิจในประเทศมีการฟื้นตัวอย่างต่อเนื่องจากสถิติการจดทะเบียนรายเดือนและรายไตรมาสที่เพิ่มขึ้น โดยกรมพัฒนาธุรกิจการค้ายังได้คาดการณ์ว่า การจดทะเบียนจัดตั้งธุรกิจใหม่ในช่วงครึ่งปีแรกของปี 2566 จะอยู่ที่ประมาณ 40,000 – 42,000 ราย และตลอดทั้งปี 2566 อยู่ที่ประมาณ 72,000 – 77,000 ราย
“นายกรัฐมนตรีเชื่อมั่นในศักยภาพของเศรษฐกิจไทยจากสัญญาณการฟื้นตัวทางเศรษฐกิจที่แข็งแกร่ง โดยเฉพาะในภาคบริการที่มีสัญญาณจากการจัดตั้งบริษัทใหม่จํานวนมาก ซึ่งเงินหมุนเวียนที่เกิดจากการจับจ่ายใช้สอย กิจกรรมทางเศรษฐกิจที่มากขึ้น ส่งผลถึงความเชื่อมั่นของผู้บริโภค และความเชื่อมั่นทางธุรกิจปรับที่ตัวเพิ่มขึ้น จะเป็นอีกแรงบวกที่ส่งผลต่อความเชื่อมั่นในการดําเนินธุรกิจในทุกระดับและจะส่งผลถึงในการพัฒนาเศรษฐกิจภาพรวม” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมการจัดหางาน ไม่นิ่งนอนใจ ลงพื้นที่ถนนจันทน์กวาดล้างต่างชาติแย่งอาชีพคนไทย
วันเสาร์ที่ 29 เมษายน 2566
29/04/2566
กรมการจัดหางาน ไม่นิ่งนอนใจ ลงพื้นที่ถนนจันทน์กวาดล้างต่างชาติแย่งอาชีพคนไทย
กรมการจัดหางาน ร่วมกับสํานักงานตรวจคนเข้าเมือง เร่งกวาดล้างคนต่างชาติแย่งอาชีพคนไทย บริเวณถนนจันทน์ หลังประชาชนในพื้นที่เดือดร้อนแจ้งเบาะแส
​
นายไพโรจน์ โชติกเสถียร อธิบดีกรมการจัดหางานเปิดเผยว่า กรณีมีประชาชนแจ้งเบาะแสผ่านหนังสือพิมพ์ไทยรัฐ คอลัมน์ห้องร้องทุกข์ เมื่อวันที่ 25 เมษายน 2566 ว่าพบคนต่างชาติพักอาศัยและเปิดแผงขายอาหาร ในซอยจันทน์ 16 แยก 18-1 ตั้งแต่บริเวณศูนย์การค้ายาวไปถึงปากซอยนราธิวาสราชนครินทร์ 14 จึงขอให้หน่วยงานที่เกี่ยวข้องตรวจสอบ นั้น กรมการจัดหางานรับทราบเรื่องแล้วไม่นิ่งนอใจ เร่งสั่งการเจ้าหน้าที่กองทะเบียนจัดหางานกลาง และคุ้มครองคนหางาน ร่วมกับสํานักงานจัดหางานกรุงเทพมหานครพื้นที่ 1 และกองบังคับการตรวจคนเข้าเมือง 1 เข้าตรวจสอบพื้นที่ดังกล่าว เพื่อมิให้กระทบต่อโอกาสการมีงานทําของคนไทย จนส่งผลต่อความมั่นคงและระบบเศรษฐกิจของประเทศไทย
นายไพโรจน์กล่าวว่า เมื่อวันที่ 28 เมษายน 2566 เจ้าหน้าที่กรมการจัดหางานได้ลงพื้นที่ร่วมกับตํารวจตรวจคนเข้าเมือง และพบว่าพื้นที่ดังกล่าวมีคนลักษณะคล้ายคนต่างชาติกําลังเร่ขายอาหารจริง เจ้าหน้าที่จึงได้แสดงบัตรและขอตรวจสอบเอกสารประจําตัว จากการตรวจสอบพบคนต่างชาติกระทําความผิด จํานวน 2 ราย ประกอบด้วยรถเข็นจําหน่ายชาไข่มุก ทราบชื่อนายชาน อายุ 31 ปี สัญชาติเมียนมา และรถเข็นจําหน่ายหมูทอด ทราบชื่อนายด้า อายุ 40 ปี สัญชาติกัมพูชา โดยทั้งคู่ไม่มีเอกสารใดมาแสดงต่อเจ้าหน้าที่ ทําให้มีความผิดข้อหาเป็นคนต่างด้าวทํางานโดยไม่มีใบอนุญาตทํางาน ตาม พรก.การบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม ซึ่งคนต่างด้าวที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ มีโทษปรับตั้งแต่ 5,000 – 50,000 บาท และถูกส่งกลับประเทศต้นทาง รวมถึงห้ามขอใบอนุญาตทํางานเป็นเวลา 2 ปี นับตั้งแต่วันที่ได้รับโทษ และข้อหาเป็นคนต่างด้าวอยู่ในราชอาณาจักรโดยไม่ได้รับอนุญาตตามมาตรา 81 พรบ.คนเข้าเมือง พ.ศ. 2522 จึงได้ควบคุมคนต่างชาติดังกล่าวไปยังสํานักงานตรวจคนเข้าเมืองสวนพลู เพื่อดําเนินคดีตามกฎหมาย
“กรมการจัดหางานจะใช้มาตรการลงพื้นที่สุ่มตรวจโดยไม่แจ้งล่วงหน้าในทุกจังหวัดอย่างเข้มงวดต่อไป จึงขอฝากไปยังผู้ที่พบเห็นการจ้างคนต่างชาติทํางานโดยผิดกฎหมาย หรือพบคนต่างชาติลักลอบทํางานโดยผิดกฎหมาย ให้ช่วยกันเป็นหูเป็นตาแจ้งเบาะแสร้องทุกข์มาที่ กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงาน ชั้น 4 โทร. 02 354 1729 หรือที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน”อธิบดีกรมการจัดหางานกล่าวทิ้งท้าย
รัฐบาลไทย-ข่าวทำเนียบรัฐบาล-ก.แรงงาน เยี่ยมชมศูนย์ Aptaskil Competence Center ส่งเสริมการมีงานทำให้กับแรงงานและเยาวชน
วันเสาร์ที่ 29 เมษายน 2566
ก.แรงงาน เยี่ยมชมศูนย์ Aptaskil Competence Center ส่งเสริมการมีงานทําให้กับแรงงานและเยาวชน
ปลัดกระทรวงแรงงานแพ็กทีม บินตรงเบลเยียม ศึกษาดูงานศูนย์พัฒนาทักษะในแคว้นวาโลเนีย พร้อมนํามา upskill แรงงานไทย
รัฐบาลไทย-ข่าวทำเนียบรัฐบาล-​รัฐบาลเชิญชวน ประชาชนสิทธิบัตรทอง 7 กลุ่มเสี่ยง ฉีดวัคซีนไข้หวัดใหญ่ 3 สายพันธุ์ฟรี! เริ่ม 1 พ.ค. นี้
วันเสาร์ที่ 29 เมษายน 2566
29/04/2566
​รัฐบาลเชิญชวน ประชาชนสิทธิบัตรทอง 7 กลุ่มเสี่ยง ฉีดวัคซีนไข้หวัดใหญ่ 3 สายพันธุ์ฟรี! เริ่ม 1 พ.ค. นี้
​รัฐบาลเชิญชวน ประชาชนสิทธิบัตรทอง 7 กลุ่มเสี่ยง ฉีดวัคซีนไข้หวัดใหญ่ 3 สายพันธุ์ฟรี! เริ่ม 1 พ.ค. นี้
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลมีความห่วงใยสุขภาพ    ของพี่น้องประชาชนในช่วงที่มีอากาศที่เปลี่ยนแปลง จากการคาดการณ์ของกรมอุตินิยมวิทยาคาดการณ์ว่าประเทศไทยจะเข้าสู่ฤดูฝนอย่างเป็นทางการในช่วงกลางเดือนพฤษภาคมนี้ ซึ่งมักจะพบการระบายของโรคไข้หวัดใหญ่ในฤดูฝน ส่งผลให้พี่น้องประชาชนมีอาการป่วยเป็นไข้หวัดได้ง่าย รัฐบาลโดยสํานักงานหลักประกันสุขภาพแห่งชาติ (สปสช.) ร่วมกับกรมควบคุมโรค เปิดบริการฉีดวัคซีนป้องกันโรคไข้หวัดใหญ่ 3 สายพันธุ์ (A H1N1, A H3N2, B Victoria) จํานวน 2.9 ล้านโดส สําหรับประชาชน 7 กลุ่มเสี่ยงสิทธิบัตรทอง ฟรี! เริ่มวันที่ 1 พ.ค.2566 – 31 ส.ค.2566 หรือจนกว่าวัคซีนฯ หมด
นางสาวรัชดา กล่าวถึงขั้นตอนการรับบริการฉีดวัคซีนไข้หวัดใหญ่ ประชาชนสามารถติดต่อที่หน่วยบริการ สถานพยาบาล หรือหน่วยบริการในระบบหลักประกันสุขภาพแห่งชาติ (สปสช.) ที่มีสิทธิ ตรวจสอบรายชื่อสถานพยาบาลได้ที่ “กระเป๋าสุขภาพ” แอปเป๋าตัง ส่วนผู้ที่อยู่ใน กทม. ที่ไม่ได้จองสิทธิผ่านแอปเป๋าตัง ให้ติดต่อได้ที่หน่วยบริการในระบบ สปสช.ได้ทุกแห่ง ทั้งนี้ การจองนัดหมายเข้ารับบริการขึ้นอยู่กับเงื่อนไขของแต่ละหน่วยบริการ หากไม่สามารถทํานัดหมายได้ กรุณาติดต่อสอบถามการเข้ารับบริการกับหน่วยบริการโดยตรงหรือสอบถามรายละเอียดเพิ่มเติมได้ที่ สายด่วน สปสช. โทร.1330 หรือไลน์ สปสช. พิมพ์ไอดี @nhso
สําหรับกลุ่มเป้าหมาย 7 กลุ่มเสี่ยง ประกอบกอบด้วย 1. หญิงตั้งครรภ์ อายุครรภ์ 4 เดือนขึ้นไป (ให้บริการตลอดทั้งปี) 2. เด็กอายุ 6 เดือน ถึง 2 ปีทุกคน 3. ผู้มีโรคเรื้อรัง ดังนี้ ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ระหว่างการได้รับเคมีบําบัด และเบาหวาน 4. ผู้ที่อายุ 65 ปีขึ้นไป 5. โรคธาลัสซีเมียและผู้ที่มีภูมิคุ้มกันบกพร่อง (รวมผู้ติดเชื้อ HIV ที่มีอาการ) 6. โรคอ้วน (น้ําหนัก> 100 กิโลกรัม หรือ BMI > 35 กิโลกรัมต่อตารางเมตร) 7. ผู้พิการทางสมองที่ช่วยเหลือตนเองไม่ได้
“โรคไข้หวัดใหญ่ป้องกันได้โดยการฉีดวัคซีนป้องกันโรคไข้หวัดใหญ่ ปีละ 1 ครั้ง สามารถฉีดได้ทุกเพศทุกวัย ในเด็กสามารถฉีดได้ตั้งแต่อายุ 6 เดือน ในหญิงตั้งครรภ์ควรฉีดเพื่อป้องกันลูกน้อยที่เพิ่งคลอดยังไม่ถึงเกณฑ์ที่จะฉีดวัคซีน หากพบว่าตนเองอยู่ในกลุ่มเสี่ยงป่วยรุนแรง และสงสัยว่ามีอาการไข้หวัดใหญ่ โดยมีไข้สูง ปวดเมื่อยตามตัว มีน้ํามูก ให้รีบมาพบแพทย์เข้ารับการรักษาตั้งแต่เนิ่นๆ” นางสาวรัชดา กล่าว
รัฐบาลไทย-ข่าวทำเนียบรัฐบาล-​PM pleased with Thailand’s rank on WorlData.info’s “Comparison of quality of life worldwide”
วันเสาร์ที่ 29 เมษายน 2566
29/04/2566
​PM pleased with Thailand’s rank on WorlData.info’s “Comparison of quality of life worldwide”
​PM pleased with Thailand’s rank on WorlData.info’s “Comparison of quality of life worldwide”
April 28, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was pleased with Thailand’s rank at 59th out of 134 countries across the world in the “WorlData.info” website’s poll on “Comparison of quality of life worldwide”. The country ranks 3rd in ASEAN.
Thailand receives the average score of 55 based on 7 areas of ranking: 1. Political and economic stability: 63 points; 2. Legal system and civil rights: 40 points; 3. Health services: 71 points; 4. Safety: 80 points; 5. Climate: 46 points; 6. Costs and expenses: 55 points; and 7. Popularity: 42 points. Thailand’s rank in ASEAN is preceded by Singapore (71 points) and Malaysia (58 points).
The Prime Minister was pleased with the scores, especially in safety aspect, as the Thai Government has placed utmost priority on people’s safety and better quality of life, which would also boost confidence of foreign travelers in visiting Thailand.
รัฐบาลไทย-ข่าวทำเนียบรัฐบาล-ดีอีเอส เตือน อย่าหลงเชื่อมิจฉาชีพส่ง sms และอีเมล์จากธนาคารหรือองค์กรต่างๆ หลอกลวง
วันเสาร์ที่ 29 เมษายน 2566
ดีอีเอส เตือน อย่าหลงเชื่อมิจฉาชีพส่ง sms และอีเมล์จากธนาคารหรือองค์กรต่างๆ หลอกลวง
ดีอีเอส เตือน อย่าหลงเชื่อมิจฉาชีพส่ง sms และอีเมล์จากธนาคารหรือองค์กรต่างๆ หลอกลวง
จากกรณีที่ประชาชนจํานวนมากได้รับความเดือดร้อนจากการที่มิจฉาชีพแอบอ้างส่งSMSและอีเมล์(e-mail)ไปยังประชาชนผู้รับปลายทางและมิจฉาชีพยังแนบลิ้งค์ซึ่งอาจจะเป็นลิ้งค์ที่หลอกลวงเพื่อโอนเงินจากลูกค้าของธนาคารโดยผิดกฎหมายนั้นธนาคารแห่งประเทศไทยและกระทรวงดิจิทัลเพื่อเศรษฐกิจและสังคมขอชี้แจงว่าSMSและอีเมล์ที่ส่งไปให้ประชาชนเป็นการกระทําของมิจฉาชีพ
ศาสตราจารย์พิเศษวิศิษฏ์วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าที่ผ่านมาประชาชนจํานวนมากได้รับSMSและอีเมล์ของธนาคารหรือองค์กรต่างๆพร้อมการแนบลิ้งค์มาเหมือนกับธนาคารหรือองค์กรต่างๆโดยไม่ผ่านเครือข่ายของผู้ให้บริการวิธีการนี้เรียกว่าFalse Base Station (FBS) Attackที่กําลังระบาดจํานวนมากนั้นธนาคารแห่งประเทศไทยและดีอีเอสขอแจ้งเตือนภัยกับทุกท่านว่าเป็นการกระทําของมิจฉาชีพโดยมิจฉาชีพมีความประสงค์ให้ประชาชนที่ได้รับSMSและอีเมล์เป็นเหยื่อหลงเชื่อคิดว่าเป็นข้อความจากธนาคารนั้นจริงทั้งนี้หากท่านได้รับSMSใดๆจากธนาคารแล้วมีการแนบลิงก์มาด้วยให้สงสัยไว้ได้เลยว่าเป็นมิจฉาชีพแน่นอนเนื่องจากปัจจุบันธนาคารได้ยกเลิกการส่งลิงก์ใดๆผ่านSMSตามนโยบายธนาคารแห่งประเทศไทย
สําหรับท่านที่ได้รับSMSหรืออีเมล์จากธนาคารหรือองค์กรต่างๆจากมิจฉาชีพท่านสามารถป้องกันตนเองได้โดย
-แจ้งความผ่านศูนย์รับแจ้งความออนไลน์ผ่านทางเว็บไซต์www.thaipolice online.com
-หรือโทร1441ตลอด24ชม.เพื่อระงับธุรกรรมได้ทันทีที่ตรวจพบ
-เร่งตอบสนองต่อข้อมูลที่ได้จากการแจ้งความออนไลน์ที่เป็นช่องทางที่จัดขึ้นโดยแบงก์ชาติสตช.,สมาคมธนาคารไทยและสมาคมสถาบันการเงินของรัฐตลอด24ชั่วโมงเพื่อระงับการทําธุรกรรมได้ทันทีที่ตรวจพบ
____________
รัฐบาลไทย-ข่าวทำเนียบรัฐบาล-สธ.ไทย หารือร่วมกับ สถาบันสุขภาพแห่งชาติ สหรัฐฯ ผลักดันนักวิจัยไทยเข้ารับทุนวิจัยสุขภาพ
วันเสาร์ที่ 29 เมษายน 2566
สธ.ไทย หารือร่วมกับ สถาบันสุขภาพแห่งชาติ สหรัฐฯ ผลักดันนักวิจัยไทยเข้ารับทุนวิจัยสุขภาพ
รองปลัดกระทรวงสาธารณสุข นําคณะผู้บริหารกระทรวงสาธารณสุข เยี่ยมชมสถาบันสุขภาพแห่งชาติ สหรัฐอเมริกา พร้อมหารือประเด็นความร่วมมือในการขอรับการสนับสนุนทุนวิจัย โดยสถาบันฯ ยินดีให้การสนับสนุนนักวิจัยไทยในการเข้าสมัครขอรับทุนวิจัยสุขภาพด้านต่างๆ
รองปลัดกระทรวงสาธารณสุข นําคณะผู้บริหารกระทรวงสาธารณสุข เยี่ยมชมสถาบันสุขภาพแห่งชาติ สหรัฐอเมริกา พร้อมหารือประเด็นความร่วมมือในการขอรับการสนับสนุนทุนวิจัย โดยสถาบันฯ ยินดีให้การสนับสนุนนักวิจัยไทยในการเข้าสมัครขอรับทุนวิจัยสุขภาพด้านต่างๆ ซึ่งปีที่ผ่านมา 5 สถาบันในไทยได้รับทุนวิจัย 3 ล้านเหรียญต่อปี
นายแพทย์พงศ์เกษม ไข่มุกด์ รองปลัดกระทรวงสาธารณสุข พร้อมด้วย นายแพทย์ธเรศ กรัษนัยรวิวงศ์อธิบดีกรมควบคุมโรค นายแพทย์พงศธร พอกเพิ่มดี นายแพทย์ทรงคุณวุุฒิ และคณะ ได้เข้าเยี่ยมชมสถาบันสุขภาพแห่งชาติสหรัฐอเมริกา (National Institute of Health : NIH) ณ เมืองเบเธสดา มลรัฐแมรีแลนด์ เมื่อวันที่ 20 เมษายน 2566 ที่ผ่านมา พร้อมหารือประเด็นความร่วมมือในการขอรับการสนับสนุนทุนวิจัย และกล่าวว่า สถาบันสุขภาพแห่งชาติ สหรัฐอเมริกา เป็นหน่วยงานวิจัยด้านสุขภาพที่สนับสนุนทุนวิจัยให้กับนักวิจัยทั้งในประเทศและต่างประเทศ ประกอบด้วย สถาบันวิจัยแห่งชาติด้านต่าง ๆ กว่า 27 สถาบัน เช่น สถาบันวิจัยมะเร็งแห่งชาติ (NCI) สถาบันวิจัยจีโนมมนุษย์แห่งชาติ สถาบันวิจัยโรคเอดส์และโรคทางระบบภูมิคุ้มกัน (NIAIDS) มีนักวิจัยกว่า 6,000 คน รวมทั้งมีโรงพยาบาลที่เป็นศูนย์วิจัยทางคลินิกใหญ่ที่สุดในสหรัฐอเมริกา ทําการวิจัยเฉพาะเรื่องมะเร็ง โรคเอดส์ โรคหายาก และการรักษาแบบใหม่ เช่น ยีนบําบัด เป็นต้น โดยในปีที่ผ่านมาประเทศไทยได้รับการสนับสนุนทุนวิจัยประมาณ 3 ล้านเหรียญสหรัฐต่อปี มีสถาบันที่ได้รับทุนวิจัย จํานวน 5 หน่วยงาน ได้แก่ สถาบันพระบรมราชชนก จ.ขอนแก่น มหาวิทยาลัยมหิดล จ.เชียงใหม่ จ.สงขลา และ จ.ขอนแก่น รวมทั้งยังมีนักวิจัยของประเทศไทยศึกษาและปฏิบัติงานอยู่ในสถาบันฯ แห่งนี้ 9 คนด้วย
นอกจากนี้ ยังได้หารือถึงความร่วมมือของทั้งสองประเทศ และแลกเปลี่ยนการดําเนินงาน ซึ่งคณะฯ ได้รับทราบถึงขั้นตอนการให้ทุนวิจัยและกระบวนการให้คําปรึกษาผ่านระบบ Matchmaker โดยสถาบันฯ ยินดีให้การสนับสนุนการจัดสัมมนาออนไลน์แก่นักวิจัยไทย เพื่อเพิ่มโอกาสเข้าสมัครขอรับทุนวิจัยสุขภาพด้านต่างๆ
******************************* 29 เมษายน 2566
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ ปลื้ม Airbnb เผย ไทยติดอันดับ 1 นักท่องเที่ยวมาเยือนมากที่สุดในเอเชียตะวันออกเฉียงใต้ ปี 2565 ปลายทางท่องเที่ยวยอดนิยม ได้แก่ กรุงเทพฯ พัทยา เชียงใหม่และภูเก็ต
วันเสาร์ที่ 29 เมษายน 2566
29/04/2566
โฆษกรัฐบาล เผย นายกฯ ปลื้ม Airbnb เผย ไทยติดอันดับ 1 นักท่องเที่ยวมาเยือนมากที่สุดในเอเชียตะวันออกเฉียงใต้ ปี 2565 ปลายทางท่องเที่ยวยอดนิยม ได้แก่ กรุงเทพฯ พัทยา เชียงใหม่และภูเก็ต
โฆษกรัฐบาล เผย นายกฯ ปลื้ม Airbnb เผย ไทยติดอันดับ 1 นักท่องเที่ยวมาเยือนมากที่สุดในเอเชียตะวันออกเฉียงใต้ ปี 2565 ปลายทางท่องเที่ยวยอดนิยม ได้แก่ กรุงเทพฯ พัทยา เชียงใหม่ และภูเก็ต
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ประเทศไทยติดอันดับ 1 ของประเทศที่มีนักท่องเที่ยวมาเยือนมากที่สุดในเอเชียตะวันออกเฉียงใต้ จาก Airbnb แพลตฟอร์มจองที่พักออนไลน์ระดับโลก ในช่วงปี 2565 สะท้อนไทยเป็นจุดหมายปลายทางการท่องเที่ยวที่ได้รับความนิยมดึงดูดนักท่องเที่ยวจากนานาประเทศ
โฆษกประจําสํานักนายกรัฐมนตรี กล่าวว่า Airbnb เป็นแพลตฟอร์มจองที่พักออนไลน์ระดับโลก เมื่อวันที่ 18 เมษายน 2566 ประธานเจ้าหน้าที่ฝ่ายกลยุทธ์และผู้ร่วมก่อตั้ง Airbnb เปิดเผยว่า การท่องเที่ยวในปัจจุบันเติบโตขึ้นอย่างต่อเนื่อง โดยเฉพาะในภูมิภาคเอเชียตะวันออกเฉียงใต้ ซึ่งในปี 2565 ประเทศไทยติดอันดับ 1 ของประเทศที่มีนักเดินทางมาเยือนมากที่สุดบน Airbnb ในเอเชียตะวันออกเฉียงใต้ เมืองยอดนิยม ได้แก่ กรุงเทพฯ พัทยา เชียงใหม่ และภูเก็ต โดยมีนักท่องเที่ยวจากสหรัฐอเมริกาครองอันดับ 1 ของนักเดินทางต่างชาติที่เยือนเอเชียตะวันออกเฉียงใต้ในปี 2565 ตามด้วยประเทศออสเตรเลีย สหราชอาณาจักร เยอรมนี และเกาหลีใต้ ทั้งนี้ กระแสการท่องเที่ยวในเอเชียตะวันออกเฉียงใต้กําลังเกิดการเปลี่ยนแปลง โดยการเดินทางแบบกลุ่ม หรือ Group travel เพิ่มมากขึ้นกว่าสามเท่าเมื่อเทียบกับปีก่อนหน้า ส่วนการเดินทางแบบคนเดียว หรือ Solo travel มีการเติบโตเพิ่มขึ้นกว่า 2.6 เท่าเมื่อเทียบกับปีก่อนหน้า และในปี 2565 พบว่านักเดินทางเข้าพักนานขึ้นกว่าเดิม มีนักท่องเที่ยวเข้าพักระยะยาวกว่า 28 วัน เพิ่มขึ้นมากกว่า 2.5 เท่า เมื่อเทียบกับช่วงเดียวกันในปี 2564
“นายกรัฐมนตรียินดีกับผลการจัดอันดับที่ถือว่าเป็นการย้ําศักยภาพไทยในการเป็นจุดหมายปลายทางการท่องเที่ยวยอดนิยมระดับโลก สะท้อนถึงศักยภาพในอุตสาหกรรมการท่องเที่ยวของไทยที่เติบโตอย่างต่อเนื่อง รวมทั้ง ขอบคุณที่นักท่องเที่ยวชื่นชอบการท่องเที่ยวในประเทศไทย ซึ่งรัฐบาลดําเนินแนวทางในการย้ําถึง เอกลักษณ์ความเป็นไทย วัฒนธรรมที่เด่นชัด การทําการตลาดผ่านกิจกรรมและรูปแบบการท่องเที่ยวที่หลากหลายตามแต่ฤดูกาล อาหารไทยที่หลากหลาย ธรรมชาติทิวทัศน์ที่สวยงาม และการท่องเที่ยวอย่างยั่งยืน รวมทั้ง การเป็นเจ้าบ้านที่ดีผ่านน้ําใจไมตรีของคนไทยทุกคน” นายอนุชาฯ กล่าว
รัฐบาลไทย-ข่าวทำเนียบรัฐบาล-​“ทิพานัน”  เผยยอดใช้สิทธิบัตรสวัสดิการแห่งรัฐแล้ว 3.9 พันล้านบาท ชี้กระจายรายได้ในชุมชนกระตุ้นเศรษฐกิจอย่างมั่นคงตรงไปตรงมา
วันเสาร์ที่ 29 เมษายน 2566
29/04/2566
​“ทิพานัน”  เผยยอดใช้สิทธิบัตรสวัสดิการแห่งรัฐแล้ว 3.9 พันล้านบาท ชี้กระจายรายได้ในชุมชนกระตุ้นเศรษฐกิจอย่างมั่นคงตรงไปตรงมา
​“ทิพานัน”  เผยยอดใช้สิทธิบัตรสวัสดิการแห่งรัฐแล้ว 3.9 พันล้านบาท ชี้กระจายรายได้ในชุมชนกระตุ้นเศรษฐกิจอย่างมั่นคงตรงไปตรงมา  ย้ํา “พล.อ.ประยุทธ์” ดูแลสวัสดิการหลายมิติตรงกลุ่มเป้าหมาย เตือนเหลือเวลาอีกแค่2วัน ผู้ไม่ผ่านเกณฑ์เร่งยื่นอุทธรณ์
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า สํานักงานเศรษฐกิจการคลัง กระทรวงการคลัง รายงานความคืบหน้าการใช้สิทธิภายใต้โครงการลงทะเบียน เพื่อสวัสดิการแห่งรัฐ ปี2565 ผ่านบัตรประจําตัวประชาชนของผู้ผ่านเกณฑ์การพิจารณาคุณสมบัติตามโครงการฯ ที่ยืนยันตัวตนสําเร็จภายในวันที่ 26 มีนาคม 2566 (ผู้มีสิทธิฯ) ณ วันที่ 28 เมษายน 2566 เวลา 13.00 น. พบว่ามีมูลค่าการใช้สิทธิสะสมจํานวนกว่า 3,943.26 ล้านบาทจากผู้มีสิทธิฯ จํานวนกว่า 12.16 ล้านราย โดยส่วนใหญ่จะเป็นการใช้สิทธิในวงเงินค่าซื้อสินค้าอุปโภคบริโภคที่จําเป็นจากร้านธงฟ้าฯ ในชุมชน จํานวน 3,632.95 ล้านบาท วงเงินส่วนลดค่าซื้อก๊าซหุงต้มจากร้านค้าตามที่กระทรวงพลังงานกําหนด จํานวน 252.33 ล้านบาท และวงเงินรวมค่าเดินทางผ่านระบบขนส่งสาธารณะ จํานวน 57.98 ล้านบาท ตามลําดับ
“เม็ดเงินที่มีการใช้จ่ายเป็นหนึ่งในหลักฐานเชิงประจักษ์ ถึงประสิทธิภาพโครงการ และความต้องการของพี่น้องประชาชน ที่สามารถช่วยเหลือแบ่งเบาภาระค่าครองชีพให้กับประชาชน ได้จริง ตรงกลุ่มเป้าหมายที่ประชาชนต้องการให้รัฐการดูแล ซึ่งก็ยังมีอีกหลายกลุ่มที่รัฐบาลพล.อ.ประยุทธ์ จันทร์โอชา ได้เข้าไปดูแลพัฒนาอีก เช่นกลุ่ม SME กลุ่มการศึกษา กลุ่มนักลงทุน ซึ่งการดูแลและสนับสนุน ก็จะมีความแตกต่างกันไปในทุกๆ กลุ่ม เพื่อให้ประชาชนมีคุณภาพชีวิตที่ดี และพัฒนาสังคม ฟื้นฟูเศรษฐกิจไทยอย่างยั่งยืนอย่างตรงไปตรงมาต่อไป ”น.ส.ทิพานัน กล่าว
น.ส.ทิพานัน กล่าวอีกว่า สําหรับผู้ที่ไม่ผ่านเกณฑ์การพิจารณาคุณสมบัติตามโครงการฯณ วันที่ 28 เมษายน 2566 เวลา 13.00 น. มีจํานวนทั้งสิ้น 1,261,446 ราย ขอให้รีบยื่นอุทธรณ์ภายในวันที่ 1 พ.ค.66 ซึ่งเป็นวันสุดท้ายซึ่งเหลือเวลาอีกเพียง 2 วันเท่านั้น โดยสามารถ ดําเนินการผ่าน 2 ช่องทาง ดังนี้
1.ขออุทธรณ์ด้วยตนเองผ่านทางเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th ได้ตั้งแต่เวลา 06.00 น.ถึง 23.00 น.ของทุกวัน หรือ
2.ขออุทธรณ์ผลการพิจารณาคุณสมบัติผ่านหน่วยงานรับลงทะเบียนทั้ง 7 หน่วยงาน ได้แก่ ธนาคารออมสิน ธนาคารกรุงไทย จํากัด (มหาชน) (ธนาคารกรุงไทยฯ) ธนาคารเพื่อการเกษตรและสหกรณ์การเกษตร (ธ.ก.ส.) สํานักงานคลังจังหวัดทุกจังหวัด ที่ว่าการอําเภอทุกอําเภอ สํานักงานเขตกรุงเทพมหานคร หรือศาลาว่าการเมืองพัทยา ตามวันและเวลาทําการของแต่ละหน่วยงาน โดยให้เจ้าหน้าที่หน่วยงานรับลงทะเบียนเป็นผู้ดําเนินการยื่นอุทธรณ์ผลการพิจารณาคุณสมบัติซึ่งผู้ไม่ผ่านเกณฑ์การพิจารณาคุณสมบัติจะต้องแสดงบัตรประจําตัวประชาชนกับเจ้าหน้าที่หน่วยงานรับลงทะเบียนก่อนดําเนินการยื่นอุทธรณ์
ทั้งนี้ เมื่อผู้ลงทะเบียนที่ไม่ผ่านเกณฑ์การพิจารณาคุณสมบัติได้ทําการยื่นขออุทธรณ์ตามขั้นตอนเรียบร้อยแล้ว ขอให้ไปติดต่อเพื่อขอตรวจสอบและ/หรือขอปรับปรุงแก้ไขข้อมูลในกรณีที่ข้อมูลไม่ถูกต้องให้ถูกต้องได้ที่หน่วยงานตรวจสอบคุณสมบัติที่ผู้ลงทะเบียนไม่ผ่านเกณฑ์การพิจารณาด้วยตนเอง หรือเป็นไปตามเงื่อนไขที่หน่วยงานตรวจสอบคุณสมบัติกําหนด โดยจะต้องดําเนินการให้แล้วเสร็จภายในวันที่ 1 พฤษภาคม 2566ด้วย
รัฐบาลไทย-ข่าวทำเนียบรัฐบาล-บขส. คาดการณ์ประชาชนทยอยเดินทางกลับเข้ากรุงเทพฯ ระหว่าง 16-18 เม.ย.66 วันละ 5.8 หมื่นคน จัดรถโดยสารรองรับ 3.8 พันเที่ยว พร้อมประสาน ขสมก.-แท็กซี่ นำรถฯ อำนวยความสะดวก ระบายผู้โดยสา
วันอาทิตย์ที่ 16 เมษายน 2566
บขส. คาดการณ์ประชาชนทยอยเดินทางกลับเข้ากรุงเทพฯ ระหว่าง 16-18 เม.ย.66 วันละ 5.8 หมื่นคน จัดรถโดยสารรองรับ 3.8 พันเที่ยว พร้อมประสาน ขสมก.-แท็กซี่ นํารถฯ อํานวยความสะดวก ระบายผู้โดยสา
....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยถึงการเตรียมความพร้อมอํานวยความสะดวกประชาขนเดินทางกลับเข้ากรุงเทพฯ ในช่วงเทศกาลสงกรานต์ปี 2566 ว่า บขส. ได้คาดการณ์ว่าประชาชนจะทยอยเดินทางตั้งแต่ช่วงเย็นวันที่ 16-18 เมษายน 2566 เฉลี่ยวันละ 58,000 คน ใช้รถโดยสาร ประมาณวันละ 3,800 เที่ยว พร้อมทั้งได้กําชับไปยังนายสถานีเดินรถทั่วประเทศ และเจ้าหน้าที่ บขส.ที่เกี่ยวข้อง จัดเตรียมความพร้อมของพนักงานประจํารถ สถานีขนส่ง และรถโดยสารให้เพียงพออํานวยความสะดวกประชาชนในการเดินทางกลับเข้ากรุงเทพมหานคร รวมทั้งกําชับให้บขส. และรถร่วมฯ ปฎิบัติตามมาตรการความปลอดภัยของกระทรวงคมนาคม ในการดูแลประชาชนให้ได้รับความสะดวกตลอดเทศกาลฯ สําหรับบรรยากาศการเดินทางออกจากกรุงเทพฯ เมื่อวันที่ 15 เมษายนที่ผ่านมากลับเข้าสู่ภาวะปกติ มีผู้โดยสารใช้บริการเที่ยวไป จํานวน 29,123 คน ใช้รถโดยสาร (รถ บขส., รถร่วม, รถตู้) จํานวน 3,056 เที่ยว ส่วนเที่ยวกลับ มีผู้โดยสารใช้บริการ 37,542 คน ใช้รถโดยสาร จํานวน 3,242 เที่ยว
กรรมการผู้จัดการใหญ่ บขส. กล่าวด้วยว่า บขส.ได้จัดโครงการ “ลด 10% ไปก่อน - กลับทีหลัง” สําหรับสมาชิก บขส. Card ที่ซื้อตั๋วโดยสารผ่านช่องทางออนไลน์ Application : E-ticket, Website บขส. : https://tcl99web.transport.co.th เดินทางระหว่างวันที่ 18 - 24 เมษายน 2566 จะได้รับส่วนลดค่าตั๋วโดยสาร 10% (ไม่รวมค่าธรรมเนียม) พร้อมทั้งรับคะแนนสะสมคูณ 2 ทันที นอกจากนี้ประชาชนที่มีสิทธิ์บัตรสวัสดิการแห่งรัฐ สามารถนําสิทธิ์มาซื้อตั๋วโดยสารของ บขส.ได้ในวงเงิน 750 บาทต่อเดือน ที่หน้าช่องจําหน่ายตั๋วของ บขส.ทั่วประเทศ
ทั้งนี้ เพื่อป้องกันการหลอกลวงจากผู้ไม่หวังดี ขอความร่วมมือประชาชนที่เดินทางให้ซื้อตั๋วโดยสารที่ช่องจําหน่ายตั๋ว ณ สถานีขนส่งฯ หรือสถานีเดินรถ ของ บขส. , ร้าน 7-Eleven เคาน์เตอร์เซอร์วิสทุกสาขา หรือตัวแทนจําหน่ายตั๋วของ บขส. สอบถามข้อมูลการเดินทางเพิ่มเติมได้ที่ ช่องจําหน่ายตั๋ว บขส.ทั่วประเทศ หรือ โทร Call Center 1490 เรียก บขส. ตลอด 24 ชั่วโมง